projecte-aina/catalan_government_crawling huggingface dataset:
Nota de tall 1a assignació PAU/CFGS: 12,174
Nom del títol: Graduat/ada en Relacions Internacionals per la Universitat Autònoma de Barcelona
Oferir una formació bàsica i generalista que permeti a l'estudiant conèixer, comprendre i analitzar amb rigor la realitat política internacional: les diferents dimensions, els actors i les interaccions entre ells, de forma rigorosa i exigent.
Dotar l'estudiant d'instruments analítics i d'habilitats suficients per incorporar-se a l'àmbit laboral, privat i públic, amb competència professional i en un entorn internacional canviant.
A més, preparar l'estudiant per a la possibilitat de treballar en un entorn professional multilingüe que exigeix multidisciplinarietat i reciclatge constant.
Fomentar l'assumpció dels valors democràtics propis de persones que siguin ciutadans lliures i defensin els drets humans, la igualtat d'oportunitats, el respecte pel medi ambient i la gestió i resolució pacífica dels conflictes.
Oferir una formació integral en els diversos subàmbits de la disciplina, que doti els alumnes d'un perfil de competències plural i de la capacitat de desenvolupar-se en l'àmbit administratiu (estatal i internacional), acadèmic i professional.
Nota de tall 1a assignació PAU/CFGS: 9,920
Nom del títol: Graduat/ada en Enginyeria de Dades per la Universitat Autònoma de Barcelona
Formar professionals capaços de desenvolupar i gestionar sistemes per tractar i manipular eficientment grans volums de dades digitals heterogènies, tant en la procedència com en el format.
Abordar els problemes més habituals en enginyeria de dades, a més d'assolir una visió transversal de totes les eines i teories implicades, que permetrà ampliar coneixements i créixer en la carrera professional.
Administracions públiques, indústries, institucions sanitàries, entitats financeres, consultories, centres de recerca, etc.
Integració en equips multidisciplinaris col·laborant amb experts de diferents camps (científics, matemàtics, enginyers, metges, economistes, etc.).
Cada dia es creen 2,5 quintilions de bytes de dades i el 90% de les dades en el món d'avui van ser produïdes en els últims dos anys.
La nostra capacitat de generació de dades mai ha estat tan poderosa i enorme des de la invenció de les tecnologies de la informació en el segle passat.
El comerç electrònic, la genòmica, la biomedicina, les finances, el transport, la logística, la internet de les coses, la gestió de ciutats intel·ligents, són exemples de disciplines on la generació de dades requereix tècniques avançades per tractar aquestes dades a partir d'una combinació de mètodes matemàtics i computacionals.
L'auge de la informació disponible afecta multitud d'empreses i institucions que necessiten el tractament de dades com a element que faciliti i millori els processos productius i de presa de decisions.
Cal un perfil d'estudiant multidisciplinari que combini els coneixements bàsics de computació, una bona formació en els fonaments matemàtics que són a la base de l'anàlisi intel·ligent de les dades i l'aprenentatge automàtic, coneixements de computació avançada per a la gestió eficient de grans volums d'informació i un esperit innovador que permeti conèixer i fer front als reptes tecnològics i socials.
L'enginyer de dades és un professional que dissenya, construeix i manté solucions informàtiques que permeten processar grans volums de dades dins de fluxos de treball complexos.
La seva tasca és integrar dades de formats diferents, filtrar-les i adequar-les de forma convenient, i dissenyar l'arquitectura del sistema més adequat per representar-les, emmagatzemar-les, tractar-les i visualitzar-les.
Les seves solucions han de posar l'èmfasi en aspectes de seguretat, fiabilitat, tolerància a fallades, escalabilitat, precisió i eficiència.
Nom del títol: Graduat/ada en Gestió en Turisme i Hoteleria per la Universitat Rovira i Virgili
Mencions: Gestió de Destinacions Turístiques / Gestió hotelera
Formació de professionals d'alt nivell en la gestió hotelera i la gestió de destinacions turístiques, amb l'objecte d'homogeneïtzar coneixements i propiciar, tenint en compte la innovació, el desenvolupament sostenible del turisme a partir del reconeixement de la seva complexitat i transcendència social i econòmica.
La menció en Gestió Hotelera especialitza l'alumne en control pressupostari i gestió financera, estratègies de comercialització i distribució ( revenue management ), comunicació i experiència de l'hoste ( guest experience ), operacions i processos en restauració, aliments i begudes, gestió de complexos turístics i planificació i projectes en l'àmbit de l'hoteleria.
Combina el desenvolupament de competències en direcció i gestió d'empreses del sector turístic amb el desenvolupament de competències relacionades amb l'hospitalitat necessàries per oferir un servei d'excel·lència.
La menció en Gestió de Destinacions Turístiques té com a objectiu l'aprofundiment teòric i pràctic en polítiques i gestió pública del turisme, planificació sostenible de les destinacions, promoció i informació de la destinació turística, interpretació i gestió del patrimoni, el paisatge cultural i les pràctiques turístiques, disseny i creació de productes turístics i gestió de projectes de planificació turística.
Dota els estudiants de les competències necessàries per a la planificació turística, la gestió de les destinacions i la creació i el disseny de nous productes i experiències turístiques.
Nota de tall 1a assignació PAU/CFGS: 11,660
Nom del títol: Graduat/ada en Matemàtica Computacional i Analítica de Dades per la Universitat Autònoma de Barcelona
Formar graduats que dominin la naturalesa, els mètodes i les finalitats més rellevants de les matemàtiques, de la computació i de la interrelació entre les dues disciplines, i que disposin dels instruments necessaris per aplicar aquests coneixements en diferents contextos, tant en l'àmbit científic com en entorns professionals.
Empreses, centres de recerca i organismes oficials amb activitats de generació i gestió de dades, així com de modelització, simulació i consultoria científica.
Concretament, els cinc grans àmbits són:
· ciències de la salut i naturals
Nom del títol: Màster universitari en Tecnologies del Vehicle Elèctric per la Universitat Rovira i Virgili
Transmetre als enginyers les diferents tecnologies de les àrees d'enginyeria electrònica i control que puguin aplicar-se en el desenvolupament dels vehicles elèctrics i híbrids, i, si escau, en el vehicle convencional.
Formar enginyers especialitzats en col·laboració amb empreses del sector vinculades al territori.
Sector de l'automoció, incloent-hi des dels mateixos fabricants d'automòbils o motocicletes, passant per les empreses de fabricació de sistemes electrònics auxiliars de l'automòbil i fins als fabricants de carregadors de bateries per als vehicles elèctrics i híbrids (pals i punts de recàrrega, carregadors domèstics, etc.).
El desenvolupament de nous sistemes de transport intel·ligents, ecològics i integrats és un dels reptes socials més destacats del segle xxi, sobretot pel que fa a les emissions i el tipus d'energia utilitzada.
L'interès social i el negoci industrial que es genera entorn del vehicle elèctric eleva la demanda de professionals qualificats en totes les tecnologies que s'hi apliquen.
Escola Tècnica Superior d'Enginyeria de Tarragona
Nom del títol: Màster Universitari en Enginyeria del Cuir per la Universitat de Lleida
Adquirir les habilitats i els coneixements necessaris per contribuir a la competitivitat, la sostenibilitat i la innovació de les activitats relacionades amb la indústria del cuir a escala mundial.
Empreses del sector del cuir o relacionades amb aquest sector, com la indústria química de síntesi, la indústria de fabricació d'articles de pell i centres de recerca, entre d'altres.
Nom del títol: Màster Universitari en Fisioteràpia dels Esports d'Equip per la Universitat Ramon Llull
Formar fisioterapeutes que aportin una base o oportunitat per ser originals, relacionades amb la prevenció i el tractament de les lesions i les malalties derivades de la pràctica esportiva, i que siguin capaços de desenvolupar les competències professionals especialitzades i de base científica.
Per aconseguir-ho, és necessària una formació exhaustiva sobre la patologia esportiva, l'etiologia de la lesió, la fisiologia de l'exercici i les capacitats físiques que són determinants en l'esport, així com les característiques de cada esport d'equip i els fonaments del condicionament esportiu.
Formar els alumnes en les nocions bàsiques de gestió, psicologia, nutrició, primers auxilis i farmacologia, que els capacitin per abordar d'una manera conjunta i coordinada amb la resta de l'equip multidisciplinari les necessitats bàsiques de l'esportista.
Facultat de Ciències de la Salut Blanquerna
Nom del títol: Màster Universitari en Neurofisioteràpia per la Universitat Ramon Llull
Formar professionals de la fisioteràpia neurològica dotant-los dels coneixements i les eines adients per detectar, planificar i tractar dèficits, limitacions funcionals i canvis en la funció física de les persones afectades per una lesió neurològica congènita o adquirida.
Incidir en l'aplicació de nous avenços en tecnologia i models terapèutics en el camp del diagnòstic i el tractament en la neurofisioteràpia.
El futur de la neurofisioteràpia no pot ignorar el context de l'evolució de la medicina en el món i el progrés social i de les noves tecnologies de diagnòstic i tractament.
D'aquesta manera, la participació i la contribució actives d'aquest professional de la fisioteràpia són necessàries per resoldre els problemes neurològics de la població immersa en una dinàmica global de salut.
És necessari oferir una formació que capaciti professionals de la salut altament especialitzats per a la investigació, l'avaluació, el raonament clínic, la prescripció, el disseny d'objectius i el tractament en l'assistència de la persona amb trastorns del sistema nerviós.
Nom del títol: Màster Universitari en Ciberdelinqüència per la Universitat Internacional de Catalunya
Proporcionar una formació sòlida i interdisciplinària als professionals de l'àmbit públic o privat que interactuïn amb les tecnologies de la informació i la comunicació (TIC) i els delictes que s'hi cometen, tant en matèria d'investigació, persecució i prova del delicte, com en l'àmbit de la prevenció i la sensibilització, l'atenció a les víctimes, la reacció, la seguretat i l'assessorament jurídic especialitzat.
Adquirir un coneixement teoricopràctic i interdisciplinari sobre les diverses tipologies delictives comeses mitjançant les TIC, des d'una perspectiva integrada triple: juridicopenal, criminològica i victimològica.
Dotar de les eines tècniques i jurídiques necessàries per poder prendre decisions en l'esfera de la prevenció, la detecció, la investigació, l'assessorament jurídic i la persecució o l'enjudiciament en relació amb la ciberdelinqüència i l'ús de les TIC amb finalitat delictiva, així com amb la protecció de recursos informàtics, el control de treballadors i usuaris i la seguretat d'internet.
Nom del títol: Màster universitari en Mecànica de Fluids Computacional per la Universitat Rovira i Virgili, Universitat Internacional de la Rioja
Formar especialistes en la mecànica de fluids tant en la indústria energètica, aeroespacial o d'automoció, entre d'altres, com en la recerca, tot aprofundint en els conceptes teòrics de la mecànica de fluids i del transport de calor i matèria.
Especialitzar-se en els problemes de flux amb reacció química, en equips industrials, en fluxos mediambientals i en problemes de dispersió de contaminants.
Dominar els coneixements teòrics i tecnològics de la dinàmica de fluids computacional (CFD) altament especialitzats per resoldre problemes, fonamentant les solucions en la investigació com a base del desenvolupament empresarial.
L'àmbit de la mecànica de fluids computacional està en creixement constant, tant en la seva vessant científica com en la d'aplicacions industrials i mediambientals.
Un indicador de l'activitat en aquest àmbit és l'elevat nombre de publicacions que tracten específicament sobre la mecànica de fluids computacional (CFD): 26.300 publicacions el 2017 i 7.690 en el primer trimestre del 2018, segons Google Scholar.
Els avenços tecnològics més innovadors depenen de la implementació i l'ús d'eines avançades de simulació numèrica aplicada a l'enginyeria.
Aquesta expansió constant es veu reflectida en un increment de la demanda de professionals altament qualificats.
La CFD és una de les eines més potents que es poden utilitzar en les etapes de disseny i posada en marxa de nous productes, i ja s'està utilitzant en pràcticament tots els sectors de la indústria, com per exemple en l'automoció, l'aeronàutica, l'energia, l'obra civil, la naval i els equips industrials.
Escola Tècnica Superior d'Enginyeria Química de Tarragona
Nom del títol: Màster universitari en Estudis Avançats en Arqueologia per la Universitat de Barcelona
Especialitats: Bioarqueologia i Paleoambient / Arqueologia dels Materials i Processos Tecnològics / Registre d'Estructures i Territori
Oferir una formació avançada en l'avantguarda dels estudis arqueològics actuals, la qual permetrà als estudiants apropar-se a l'arqueologia des d'una perspectiva diferent, aprofitant els darrers avenços metodològics i científics de què es disposa actualment per respondre qüestions relacionades amb l'arqueologia.
Es tracta, doncs, d'un màster altament pluridisciplinari i transversal on, a més de les eines tradicionalment emprades en els estudis arqueològics, s'apliquen un seguit de disciplines, mètodes i tècniques provinents d'altres camps com ara la geologia, la geografia, l'antropologia, la biologia, la química o la conservació.
Institucions de recerca (universitats i centres de recerca); museus, patrimoni.
Director/a, coordinador/a o assessor/a de projectes d'intervenció arqueològica; docent o investigador/a.
L'arqueologia, com a disciplina, ha evolucionat adaptant-se a les noves tecnologies i als modes d'adquisició de nous coneixements des de la pluridisciplinarietat.
En el context actual, les fonts d'informació arqueològica transcendeixen els objectes amb la voluntat d'obtenir més diversitat i volum d'informació per poder reconstruir la vida de les comunitats humanes i la seva relació amb el medi.
Aquests plantejaments han significat la incorporació a l'estudi arqueològic de múltiples tècniques i cossos teòrics desenvolupats en el marc d'altres disciplines, tant socials com experimentals.
És el que s'ha denominat ciències arqueològiques (de l'anglès archaeological sciences ).
Aquest nou enfocament pluridisciplinari, que inclou la formació en altres disciplines científiques, com ara la biologia, la geologia, la física, la química, etc., permetrà a la disciplina arqueològica afrontar els nous reptes socials i professionals amb noves eines i una perspectiva més global i donar-los resposta, així com ampliar el ventall de sortides professionals més enllà de l'arqueologia i del període cronològic objecte d'estudi.
Nom del títol: Màster Universitari en Alimentació en l'Activitat Física i l'Esport per la Universitat Oberta de Catalunya
Proporcionar una formació especialitzada en nutrició esportiva de cara a comprendre en profunditat les necessitats nutricionals i metabòliques de l'exercici i les interaccions entre l'alimentació, l'activitat física i la salut, i de quina manera influeix la nutrició en el rendiment esportiu.
Centres de salut i medicina de l'esport, clíniques de nutrició i dietètica, federacions, centres i entitats esportives.
Empreses del camp de la complementació i la suplementació esportiva.
Nom del títol: Màster Universitari en Direcció Logística per la Universitat Oberta de Catalunya
Formar experts capaços de prendre decisions en l'àmbit de la logística i la gestió de la cadena de subministrament ( supply chain management ) en un context en què els processos logístics tenen una importància estratègica clau per a les empreses que operen en una economia cada cop més globalitzada i digitalitzada.
Dotar l'estudiant dels coneixements i de les eines necessàries per desenvolupar activitats logístiques en les grans àrees de la cadena de subministrament: compres i aprovisionaments, producció, distribució, magatzems i transport, per àrea i de manera global.
Preparar futurs professionals que assoleixin un nivell avançat de coneixement sobre com s'estan redefinint les cadenes de subministrament de les empreses a causa del creixement del comerç electrònic ( e-commerce ), dels avenços tecnològics en l'àmbit logístic i de l'augment de la implicació dels operadors logístics.
Nom del títol: Màster Universitari en Desenvolupament de Llocs i Aplicacions Web per la Universitat Oberta de Catalunya
Formar professionals capaços de dur a terme les funcions de desenvolupador web dins d'una empresa o organització o com a freelance.
D'acord amb aquest objectiu, la formació es duu a terme amb un programa eminentment pràctic en què es treballa, des d'un principi, amb la resolució de casos i exercicis aplicats.
Així mateix, el curs dona una gran importància a la integració necessària de les quatre parts que el componen: l'HTML i el CSS d'una banda, el disseny d'interfícies d'una altra i, finalment, el desenvolupament en el costat del client i en el servidor.
Empreses, organitzacions, freelance.
Nom del títol: Màster Universitari en Gestió d'Àrees de Muntanya per la Universitat de Lleida, Universitat de Barcelona, Universitat Autònoma de Barcelona, Universitat de Girona i Universitat Rovira i Virgili
Oferir una formació especialitzada que capaciti per fer una anàlisi específica de les dinàmiques potencials i problemàtiques de les àrees de muntanya, amb l'objectiu de fer propostes i organitzar iniciatives innovadores de planificació i gestió per al desenvolupament sostenible d'aquests espais, tant des de l'àmbit públic com des de la iniciativa privada.
Administracions públiques, museus, centres d'interpretació, parcs naturals, institucions culturals, empreses turístiques, empreses culturals.
Dinamitzadors, tècnics i responsables dedicats a diverses tasques relacionades amb la promoció i la gestió sostenible dels territoris de muntanya: desenvolupament local en àrees de muntanya, promoció intel·ligent de territoris fràgils, planificació territorial, geoinformació, gestió d'espais naturals de muntanya, preservació de paisatge i patrimoni natural i cultural, revalorització de pobles abandonats, gestió sostenible de micropobles i petits municipis, prevenció de riscos, gestió de les poblacions estacionals i les activitats turístiques, i gestió de processos de desenvolupament residencial, entre d'altres.
Dinamitzadors, tècnics i responsables d'equipaments i serveis públics locals de promoció del territori.
Promotors i treballadors d'iniciatives empresarials locals de caràcter innovador i sostenible en diferents sectors.
Nom del títol: Màster Universitari en Fisioteràpia Infantil per la Universitat Ramon Llull
Formar professionals de la fisioteràpia en l'àmbit de la població infantil, dotant-los dels coneixements i les eines adients per detectar, planificar i tractar dèficits, limitacions funcionals i canvis fisiològics del creixement en l'infant.
A més, aquest estudi incideix especialment en l'aplicació de nous avenços en tecnologia i models terapèutics en el camp del diagnòstic i el tractament en fisioteràpia infantil.
Capacitar l'estudiant per a l'ús d'eines metodològiques i de recerca que li permetin ponderar i valorar noves publicacions i avenços científics, així com plantejar-se l'elaboració d'estudis de recerca.
Fisioterapeuta especialitzat/ada en l'atenció a infants amb patologia neurològica, respiratòria o ortopèdica.
Nom del títol: Màster universitari en periodisme i Innovació en Continguts Digitals per la Universitat Autònoma de Barcelona
Formar els estudiants per dissenyar, desenvolupar i avaluar projectes estratègics d'innovació i recerca en l'àmbit del periodisme i de la comunicació de masses aplicats a diferents tipus d'empreses i entorns periodístics.
Dotar els estudiants d'eines d'anàlisi, avaluació i acció perquè, a partir de l'adquisició de coneixement i de l'experimentació i la investigació sobre els avenços, les tecnologies i els reptes dels entorns comunicatius, aconsegueixin donar respostes a les exigències i els reptes del nou ecosistema informatiu.
Respondre a una demanda contínua de professionals de la informació lligada al procés de producció i gestió dels continguts, a la innovació en la generació de continguts per a diferents plataformes i a la necessitat de posicionament d'un producte informatiu en un context globalitzat, canviant, modular i multipantalla.
Integrar els professionals de la comunicació en les dinàmiques d'innovació tecnològica que determinen els processos de comunicació contemporanis i assegurar que adquireixin eines professionals avançades per propiciar la innovació en els continguts informatius a través de l'aplicació de les tecnologies de la informació i la comunicació (TIC) en tasques concretes.
Mitjans de comunicació; empreses de comunicació.
· Periodista especialitzat/ada en l'àmbit digital
· gestor/a de projectes i continguts digitals periodístics
· gestor/a de xarxes i gestor/a de comunitats
· tècnic/a d'estratègies digitals o professionals en posicionament de continguts informatius
· investigador/a en l'àmbit de la innovació de continguts digitals periodístics
L'oportunitat d'explorar els camps relacionats amb la transmedialitat, l'adequació de narratives als dispositius i l'adaptabilitat del missatge als espais mòbils i instantanis en els quals es divideix avui l'audiència dels mitjans, obliga la universitat a oferir una formació específica que, amb una base teòrica i de pensament crític, però amb un enfocament professional sobre els processos de producció de la informació, atorgui a l'estudiant un camí d'especialització en la gestió i l'adaptació dels continguts a diversos formats i aplicacions.
El màster es planteja com una titulació que respon a una necessitat professional evident: l'adequació dels professionals a les innovacions tecnològiques dels processos de comunicació i l'adquisició de competències bàsiques per promoure la innovació en els continguts informatius a través de l'aplicació de les TIC.
També faculta els estudiants per iniciar el camí de la investigació, obert per a tots els que tinguin un interès específic en l'elaboració d'un treball científic d'alta qualitat i que tinguin afinitat per desenvolupar una carrera acadèmica.
Per a aquest públic específic, el màster ofereix la possibilitat d'accedir a la feina dels grups de recerca del Departament de Periodisme i de realitzar, posteriorment, els estudis de doctorat.
Nom del títol: Màster Universitari en Fisioteràpia del Sistema Musculoesquelètic per la Universitat de Vic - Universitat Central de Catalunya
Formar professionals de la fisioteràpia capacitats per dissenyar i executar intervencions fisioterapèutiques en les alteracions complexes del sistema musculoesquelètic a partir d'habilitats manuals avançades tant en teràpia manual com en l'exercici terapèutic i basant-se en l'evidència científica, atenent criteris d'adequació, validesa, eficiència i efectivitat en entorns multidisciplinaris.
Atenció sanitària i promoció i prevenció de la salut en entorns institucionals de caràcter públic o privat.
En els últims anys, i com a conseqüència dels avenços en la investigació tant en l'àmbit específic de la fisioteràpia com en ciències afins (com la fisiopatologia dels teixits o la neurociència), el que s'ha anomenat fisioteràpia manual contemporània ha anat ampliant el camp d'actuació i ja no es limita a la teràpia manual passiva, sinó que engloba tot el que té a veure amb les disfuncions del moviment.
La formació de grau només pot donar una visió general del procés d'atenció en fisioteràpia, cosa que permet als estudiants iniciar la seva vida professional, però s'han d'adquirir habilitats clíniques de raonament en casos complexos, sobretot en els processos de cronicitat.
És en aquest punt on el màster vol incidir actualitzant, d'una banda, els conceptes de fisiopatologia i neurociència i, de l'altra, els nous models de la fisioteràpia basats, en gran mesura, en la prescripció d'exercicis terapèutics i no només en les maniobres tradicionals de caràcter passiu.